title: Odluka Vijeća 2014/499/ZVSP od 25. srpnja 2014. o izmjeni Odluke 2014/145/ZVSP o mjerama ograničavanja s obzirom na djelovanja kojima se podrivaju ili ugrožavaju teritorijalna cjelovitost, suverenitet i neovisnost Ukrajine

text:
               25.7.2014

               HR

               Službeni list Europske unije

               L 221/15

         ODLUKA VIJEĆA 2014/499/ZVSP
   od 25. srpnja 2014.
   o izmjeni Odluke 2014/145/ZVSP o mjerama ograničavanja s obzirom na djelovanja kojima se podrivaju ili ugrožavaju teritorijalna cjelovitost, suverenitet i neovisnost Ukrajine
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 29.,
   budući da:

               (1)

               Vijeće je 17. ožujka 2014. donijelo Odluku 2014/145/ZVSP. (1)

               (2)

               S obzirom na ozbiljnost stanja u Ukrajini, ograničenja ulaska i zamrzavanje sredstava te gospodarskih resursa trebali bi se također primjenjivati na fizičke i pravne osobe, subjekte i tijela koji aktivno pružaju materijalnu ili financijsku potporu ruskim donositeljima odluka ili imaju koristi od ruskih donositelja odluka koji su odgovorni za pripojenje Krima ili destabilizaciju istočne Ukrajine.

               (3)

               Nadalje, Vijeće smatra da bi dodatne fizičke i pravne osobe trebalo dodati na popis osoba, subjekata i tijela koji podliježu mjerama ograničavanja koji je naveden u prilogu Odluci 2014/145/ZVSP.

               (4)

               Odluku 2014/145/ZVSP trebalo bi stoga na odgovarajući način izmijeniti.

               (5)

               Za provedbu navedenih mjera potrebno je daljnje djelovanje Unije,

         DONIJELO JE OVU ODLUKU:
   Članak 1.
   Odluka 2014/145/ZVSP mijenja se kako slijedi:

               1.

               Članak 1. stavak 1. zamjenjuje se sljedećim:
               „1.   Države članice poduzimaju potrebne mjere kako bi spriječile ulazak na svoje državno područje ili provoz preko njega:

                           (a)

                           fizičkih osoba odgovornih za djelovanja ili politike kojima se podrivaju ili ugrožavaju teritorijalna cjelovitost, suverenitet i neovisnost Ukrajine odnosno stabilnost ili sigurnost u Ukrajini, fizičkih osoba koje aktivno podupiru ili provode takva djelovanja ili politike ili koje ometaju rad međunarodnih organizacija u Ukrajini te fizičkih osoba koje su s njima povezane; ili

                           (b)

                           fizičkih osoba koje aktivno pružaju materijalnu ili financijsku potporu ruskim donositeljima odluka ili imaju koristi od ruskih donositelja odluka koji su odgovorni za pripojenje Krima ili destabilizaciju istočne Ukrajine,

                     koje su navedene u prilogu.”;

               2.

               Članak 2. stavak 1. zamjenjuje se sljedećim:
               „1.   Zamrzavaju se sva sredstva i gospodarski resursi koji pripadaju ili su u vlasništvu, u posjedu ili pod nadzorom:

                           (a)

                           fizičkih osoba odgovornih za djelovanja ili politike kojima se podrivaju ili ugrožavaju teritorijalna cjelovitost, suverenitet i neovisnost Ukrajine odnosno stabilnost ili sigurnost u Ukrajini, fizičkih osoba koje aktivno podupiru ili provode takva djelovanja ili politike ili koje ometaju rad međunarodnih organizacija u Ukrajini te fizičkih ili pravnih osoba, subjekata ili tijela koji su s njima povezani;

                           (b)

                           pravnih osoba, subjekata ili tijela koji pružaju materijalnu ili financijsku potporu djelovanjima kojima se podrivaju ili ugrožavaju teritorijalna cjelovitost, suverenitet i neovisnost Ukrajine;

                           (c)

                           pravnih osoba, subjekata ili tijela na Krimu ili u Sevastopolju na kojima je vlasništvo preneseno protivno ukrajinskom pravu ili pravnih osoba, subjekata ili tijela koji su imali koristi od takvog prijenosa; ili

                           (d)

                           fizičkih ili pravnih osoba, subjekata ili tijela koji aktivno pružaju materijalnu ili financijsku potporu ruskim donositeljima odluka ili imaju koristi od ruskih donositelja odluka koji su odgovorni za pripojenje Krima ili destabilizaciju istočne Ukrajine,

                     koje su navedene u prilogu.”.
         Članak 2.
   Osobe i subjekti navedeni u prilogu ovoj Odluci dodaju se na popis naveden u prilogu Odluci 2014/145/ZVSP.
   Članak 3.
   Ova Odluka stupa na snagu na dan objave u Službenom listu Europske unije.

      Sastavljeno u Bruxellesu 25. srpnja 2014.

            Za Vijeće

            Predsjednik

         S. GOZI

      (1)  Odluka Vijeća 2014/145/ZVSP od 17. ožujka 2014. o mjerama ograničavanja s obzirom na djelovanja kojima se podrivaju ili ugrožavaju teritorijalna cjelovitost, suverenitet i neovisnost Ukrajine (SL L 78, 17.3.2014., str. 16.).

      PRILOG
      POPIS OSOBA I SUBJEKATA IZ ČLANKA 2.
      I.   Pojedinci

                  Ime

                  Identifikacijski podaci

                  Obrazloženje

                  Datum uvrštenja

                  1.

                  Mikhail Efimovich FRADKOV
                  Михаил Ефимович Фрадков

                  Rođen 1.9.1950. u Kurumochu, regija Kuibyshev

                  Stalni član Vijeća sigurnosti Ruske Federacije, direktor vanjske obavještajne službe Ruske Federacije. Kao član Vijeća sigurnosti koje pruža savjete i koordinira nacionalna sigurnosna pitanja, bio je umiješan u oblikovanje politike ruske vlade kojom se ugrožava teritorijalna cjelovitost, suverenitet i neovisnost Ukrajine.

                  25.7.2014.

                  2.

                  Nikolai Platonovich PATRUSHEV
                  Николай Платонович Патрушев

                  Rođen 11.7.1951. u Lenjingradu (St Petersburg)

                  Stalni član i tajnik Vijeća sigurnosti Ruske Federacije. Kao član Vijeća sigurnosti koje pruža savjete i koordinira nacionalna sigurnosna pitanja, bio je umiješan u oblikovanje politike ruske vlade kojom se ugrožava teritorijalna cjelovitost, suverenitet i neovisnost Ukrajine.

                  25.7.2014.

                  3.

                  Aleksandr Vasilievich BORTNIKOV
                  Александр Васильевич Бортников

                  Rođen 15.11.1951. u Permu

                  Stalni član Vijeća sigurnosti Ruske Federacije; director federalne sigurnosne službe (FSB). Kao član Vijeća sigurnosti koje pruža savjete i koordinira nacionalna sigurnosna pitanja, bio je umiješan u oblikovanje politike ruske vlade kojom se ugrožava teritorijalna cjelovitost, suverenitet i neovisnost Ukrajine.

                  25.7.2014.

                  4.

                  Rashid Gumarovich NURGALIEV
                  Рашид Гумарович Нургалиев

                  Rođen 8.10.1956. u Zhetikari, Kazahstanska Sovjetska Socijalistička Republika

                  Stalni član i zamjenik tajnika Vijeća sigurnosti Ruske Federacije. Kao član Vijeća sigurnosti koje pruža savjete i koordinira nacionalna sigurnosna pitanja, bio je umiješan u oblikovanje politike ruske vlade kojom se ugrožava teritorijalna cjelovitost, suverenitet i neovisnost Ukrajine.

                  25.7.2014.

                  5.

                  Boris Vyacheslavovich GRYZLOV
                  Борис Вячеславович Грызлов

                  Rođen 15.12.1950. u Vladivostoku

                  Stalni član Vijeća sigurnosti Ruske Federacije. Kao član Vijeća sigurnosti koje pruža savjete i koordinira nacionalna sigurnosna pitanja, bio je umiješan u oblikovanje politike ruske vlade kojom se ugrožava teritorijalna cjelovitost, suverenitet i neovisnost Ukrajine.

                  25.7.2014.

                  6.

                  Sergei Orestovoch BESEDA

                     Сергей ОрестовичБеседа

                  1954.

                  Zapovjednik pete službe FSB-a, federalne sigurnosne službe Ruske Federacije.
                  Kao visoki dužnosnik FSB-a, predvodi nadležnu službu koja nadgleda obavještajne operacije i međunarodne aktivnosti.

                  25.7.2014.

                  7.

                  Mikhail Vladimirovich DEGTYAREV
                  Михаил Владимирович Дегтярёв

                  Rođen 10.7.1981. u Kuibyshevu (Samara)

                  Zastupnik u državnoj Dumi.
                  Dana 23.5.2014. najavio je otvaranje „de facto veleposlanstva” nepriznate takozvane „Narodne Republike Donjetska” u Moskvi, doprinosi podrivanju ili ugrožavanju teritorijalne cjelovitosti, suvereniteta i neovisnosti Ukrajine.

                  25.7.2014.

                  8.

                  Ramzan Akhmadovitch KADYROV
                  Рамзан Ахматович Кадыров

                  Rođen 5.10.1976. u Tsentaroyu

                  Predsjednik Republike Čečenije. Kadyrov je davao izjave kojima podupire nezakonito pripojenje Krima, kao i izjave kojima podupire oružanu pobunu u Ukrajini. Dana 14. lipnja između ostalog je izjavio da će „učiniti sve kako bi pomogao ponovo uspostaviti Krim”. U tom kontekstu vršitelj dužnosti voditelja Autonomne Republike Krima dodijelio mu je odlikovanje „za oslobođenje Krima” za potporu koju je dao nezakonitom pripojenju Krima. Osim toga, 1. lipnja 2014. izrazio je spremnost da pošalje 74 000 čečenskih dobrovoljaca u Ukrajinu, ako se to od njega zatraži.

                  25.7.2014.

                  9.

                  Alexander Nikolayevich TKACHYOV
                  АЛЕКСАНДР НИКОЛАЕВИЧ Ткачёв

                  Rođen 23.12.1960. u Vyselkiju..

                  Guverner područja Krasnodar Krai.
                  vršitelj dužnosti voditelja Autonomne Republike Krima dodijelio mu je odlikovanje „za oslobođenje Krima” za potporu koju je dao nezakonitom pripojenju Krima. Tom prigodom vršitelj dužnosti voditelja Autonomne Republike Krima izjavio je da je Tkachyov bio jedan od prvih koji su izrazili potporu novom „vodstvu” Krima.

                  25.7.2014.

                  10.

                  Pavel GUBAREV
                  Павел Юрьевич Губарев

                  Rođen 10.2.1983. u Sjeverodonjetsku

                  Jedan od samozvanih čelnika takozvane „Narodne Republike Donjetska”. Zatražio je rusku intervenciju u istočnoj Ukrajini, među ostalim razmještanjem ruskih mirovnih snaga. Povezan je s Igorom Strelkovom/Girkinom, koji je odgovoran za djelovanja kojima se podrivaju ili ugrožavaju teritorijalna cjelovitost, suverenitet i neovisnost Ukrajine. Gubarev je odgovoran za novačenje osoba u oružane snage separatista.
                  Odgovoran za to što je zajedno s proruskim snagama zauzeo zgradu regionalnih vlasti u Donjetsku i sebe proglasio „narodnim guvernerom”.
                  Iako je uhićen zbog ugrožavanja teritorijalne cjelovitosti Ukrajine, a zatim oslobođen, nastavio je imati istaknutu ulogu u separatističkim djelovanjima i na taj način podrivati teritorijalnu cjelovitost, suverenitet i neovisnost Ukrajine.

                  25.7.2014.

                  11.

                  Ekaterina GUBAREVA
                  Екатерина Юрьевна Губарева

                  Rođena 5.7.1983. u Kakhovki

                  U svojstvu takozvane „ministrice vanjskih poslova” odgovorna je za obranu takozvane „Narodne Republike Donjetska” te na taj način podrivanje teritorijalne cjelovitosti, suvereniteta i neovisnosti Ukrajine.
                  Usto se njezin bankovni račun koristi za financiranje nezakonitih naoružanih separatističkih skupina.
                  Tako je preuzimanjem i obavljanjem te dužnosti podržala djelovanja i politike kojima se podrivaju teritorijalna cjelovitost, suverenitet i neovisnost Ukrajine.

                  25.7.2014.

                  12.

                  Fedor BEREZIN
                  Фёдор Дмитриевич Березин

                  Rođen 7.2.1960. u Donjetsku

                  Takozvani „zamjenik ministra obrane” takozvane „Narodne Republike Donjetska”. Povezan je s Igorom Strelkovom/Girkinom, takozvanim „ministrom obrane” takozvane „Narodne Republike Donjetska”, koji je odgovoran za djelovanja kojima se podrivaju ili ugrožavaju teritorijalna cjelovitost, suverenitet i neovisnost Ukrajine. Tako je preuzimanjem i obavljanjem te dužnosti Berezin podržao djelovanja i politike kojima se podrivaju teritorijalna cjelovitost, suverenitet i neovisnost Ukrajine.

                  25.7.2014.

                  13.

                  Valery Vladimirovich KAUROV
                  Валерий Владимирович Кауров

                  Rođen 2.4.1956. u Odessi

                  Samozvani „predsjednik” takozvane „Republike Novorusije” koji je pozvao Rusiju da razmjesti postrojbe u Ukrajini. Tako je preuzimanjem i obavljanjem te dužnosti podržao djelovanja i politike kojima se podrivaju teritorijalna cjelovitost, suverenitet i neovisnost Ukrajine.

                  25.7.2014.

                  14.

                  Serhii Anatoliyovych ZDRILIUK
                  Сергей Анатольевич Здрылюкv

                  Rođen 23.6.1972. u regiji Vinnytsia

                  Viši pomoćnik Igora Strelkova/Girkina koji je odgovoran za djelovanja kojima se podrivaju ili ugrožavaju teritorijalna cjelovitost, suverenitet i neovisnost Ukrajine. Tako je preuzimanjem i obavljanjem te dužnosti Zdriliuk podržao djelovanja i politike kojima se podrivaju teritorijalna cjelovitost, suverenitet i neovisnost Ukrajine.

                  25.7.2014.

                  15.

                  Vladimir ANTYUFEYEV
                  Владимир Антюфеев
                  (poznat i kao Vladimir SHEVTSOV, Vladimir Iurievici ANTIUFEEV, Vladimir Gheorghievici ALEXANDROV, Vadim Gheorghievici SHEVTSOV)

                  Rođen 19.2. 1951. u Novosibirsku

                  Bivši „ministar državne sigurnosti” u separatističkoj regiji Transnistria. Prvi potpredsjednik vlade Narodne Republike Donjetska od 9. srpnja 2014., odgovoran za sigurnost i izvršavanje zakona. U tom svojstvu odgovoran je za separatistička „vladina” djelovanja takozvane „vlade Narodne Republike Donjetska”.

                  25.7.2014.

      II.   Subjekti koji podrivaju teritorijalnu cjelovitost, suverenitet i neovisnost Ukrajine

                  Ime

                  Identifikacijski podaci

                  Obrazloženje

                  Datum uvrštenja

                  1.

                  Takozvana „Narodna Republika Lugansk”
                  „Луганская народная республика”
                  „Luganskaya narodnaya respublika”

                  Službene internetske stranice:
                  http://lugansk-online.info
                  Broj telefona
                  +38-099-160-74-14

                  Takozvana „Narodna Republika Lugansk” osnovana je 27. travnja 2014.
                  Odgovorna za organiziranje nezakonitog referenduma 11. svibnja 2014. Deklaracija o neovisnosti 12. svibnja 2014.
                  Takozvane „narodne republike” Donjetsk i Lugansk osnovale su takozvanu „Federalnu Državu Novorusiju”22. svibnja 2014.
                  Time se krši ukrajinski ustavni zakon, a posljedično i međunarodno pravo te se tako podrivaju teritorijalna cjelovitost, suverenitet i neovisnost Ukrajine.
                  Ujedno je umiješana u novačenje za separatističku „Vojsku jugoistoka” i za druge nezakonite naoružane separatističke skupine te tako podriva stabilnost ili sigurnost Ukrajine.

                  25.7.2014.

                  2.

                  Takozvana „Narodna Republika Donjetsk”
                  „Донецкая народная республика”
                  „Donétskaya naródnaya respúblika”

                  Službene informacije, među ostalim Ustav Narodne Republike Donjetska i sastav Vrhovnog vijeća
                  http://dnr-news.com/
                  Društveni mediji:
                  https://twitter.com/dnrpress
                  http://vk.com/dnrnews

                  Takozvana „Narodna Republika Donjetsk” proglašena je 7. travnja 2014.
                  Odgovorna za organiziranje nezakonitog referenduma 11. svibnja 2014. Deklaracija o neovisnosti 12. svibnja 2014.
                  Takozvane „narodne republike” Donjetsk i Lugansk potpisale su 24. svibnja 2014. sporazum o osnivanju takozvane „Federalne Države Novorusije”.
                  Time se krši ukrajinski ustavni zakon, a posljedično i međunarodno pravo te se tako podrivaju teritorijalna cjelovitost, suverenitet. i neovisnost Ukrajine.
                  Ujedno je umiješana u novačenje za nezakonite naoružane separatističke skupine te tako ugrožava stabilnost ili sigurnost Ukrajine.

                  25.7.2014.

                  3.

                  Takozvana „Federalna Država Novorusija”
                  „Федеративное государство Новороссия”
                  „Federativnoye Gosudarstvo Novorossiya”

                  Službena priopćenja za tisak:
                  http://novorossia.su/official

                  Takozvane „narodne republike” Donjetsk i Lugansk potpisale su 24. svibnja 2014. sporazum o osnivanju nepriznate takozvane „Federalne Države Novorusije”.
                  Time se krši ukrajinski ustavni zakon, a posljedično i međunarodno pravo te se tako ugrožavaju teritorijalna cjelovitost, suverenitet i neovisnost Ukrajine.

                  25.7.2014.

                  4.

                  Međunarodni savez javnih udruga „Velika vojska Dona”
                  Международный Союз Общественных Объединений
                  „Всевеликое Войско Донское”

                  Službene internetske stranice:
                  http://vvd2003.narod.ru/
                  Broj telefona:
                  +7-8-908-178-65-57
                  Društveni mediji:
                  Kozačka nacionalna garda
                  http://vk.com/kazak_nac_guard
                  Adresa: 346465 Russia Rostov Region. October (C) District. St Zaplavskaya. Str Shosseynaya 1

                  „Velika vojska Dona” osnovala je „Kozačku nacionalnu gardu”, koja je odgovorna za borbu protiv ukrajinskih vladinih snaga u istočnoj Ukrajini i tako podriva teritorijalnu cjelovitost, suverenitet i neovisnost Ukrajine te ujedno ugrožava stabilnost ili sigurnost Ukrajine.
                  Povezana s g. Nikolayem KOZITSYNOM, koji je zapovjednik kozačkih snaga i odgovoran za zapovijedanje separatistima u istočnoj Ukrajini, koji se bore protiv ukrajinskih vladinih snaga.

                  25.7.2014.

                  5.

                  „Sobol”
                  „СОБОЛЬ”

                  Službene internetske stranice:
                  http://soboli.net
                  Društveni mediji:
                  http://vk.com/sobolipress
                  Broj telefona:
                  (0652) 60-23-93.
                  Adresa e-pošte: SoboliPress@gmail.com
                  Adresa: Crimea, Simferopol, str. Kiev, 4 (lokalna autobusna stanica „Central”).

                  Radikalna paravojna organizacija, odgovorna za otvorenu potporu uporabi sile za kraj ukrajinske kontrole nad Krimom i tako podriva teritorijalnu cjelovitost, suverenitet i neovisnost Ukrajine.
                  Odgovorna za obuku separatista za borbu protiv ukrajinskih vladinih snaga u istočnoj Ukrajini i tako ugrožava stabilnost ili sigurnost Ukrajine.

                  25.7.2014.

                  6.

                  Takozvana „Luganska Garda”
                  „Луганская гвардия”

                  Društveni mediji:
                  https://vk.com/luguard
                  http://vk.com/club68692201

                  Samoobrambena paravojna skupina Luganska, odgovorna za obuku separatista za borbu protiv ukrajinskih vladinih snaga u istočnoj Ukrajini i tako ugrožava stabilnost ili sigurnost Ukrajine.
                  Povezana s g. Germanom PROPOKIVOM, aktivnim čelnikom koji je odgovoran za sudjelovanje u zauzimanju zgrade luganskog regionalnog ureda ukrajinske sigurnosne službe i snimanje videoobraćanja predsjedniku Putinu i Rusiji iz okupirane zgrade.

                  25.7.2014.

                  7.

                  Takozvana „Vojska jugoistoka”
                  „Армии Юго-Востока”

                  Novačenje:
                  http://lugansk-online.info/statements
                  Društveni mediji:
                  http://vk.com/lugansksbu

                  Nezakonita naoružana separatistička skupina koja se smatra jednom od najvažnijih u istočnoj Ukrajini.
                  Odgovorna za okupiranje zgrade sigurnosne službe u regiji Lugansk. Umirovljeni časnik.
                  Povezana s g. Valeriyem BOLOTOVIM koji je naveden kao jedan od čelnika skupine.
                  Povezana s g. Vasylom NIKITINIM, odgovornim za separatistička „vladina” djelovanja takozvane „vlade Narodne Republike Luganska”.

                  25.7.2014.

                  8.

                  Takozvana „Narodna paravojna skupina Donbass”
                  „Нароóдное ополчéние Донбáсса”

                  Društveni mediji:
                  http://vk.com/polkdonbassa
                  +38-099-445-63-78;
                  +38-063-688-60-01;
                  +38-067-145-14-99;
                  +38-094-912-96-60;
                  +38-062-213-26-60
                  Adresa e-pošte: voenkom.dnr@mail.ru
                  mobilisation@novorossia.co
                  Dobrovoljno javljanje u Rusiji:
                  +7 (926) 428-99-51
                  +7 (967) 171-27-09
                  ili adresa e-pošte novoross24@mail.ru
                  Adresa: Donetsk. Prospect Zasyadko.13

                  Nezakonita naoružana separatistička skupina odgovorna za borbu protiv ukrajinskih vladinih snaga u istočnoj Ukrajini i tako ugrožava stabilnost ili sigurnost Ukrajine.
                  Među ostalim, militantna skupina preuzela je kontrolu nad nekoliko vladinih zgrada u istočnoj Ukrajini početkom travnja 2014. i tako podriva teritorijalnu cjelovitost, suverenitet i neovisnost Ukrajine.
                  Njezin bivši čelnik g. Pavel
                  Gubarev odgovoran je zato što je zajedno s proruskim snagama zauzeo zgradu regionalnih vlasti u Donjetsku i sebe proglasio „narodnim guvernerom”.

                  25.7.2014.

                  9.

                  „Bataljun Vostok”
                  „батальоны Восток”

                  Društveni mediji:
                  http://vk.com/patriotic_forces_of_donbas

                  Nezakonita naoružana separatistička skupina koja se smatra jednom od najvažnijih u istočnoj Ukrajini.
                  Odgovorna za borbu protiv ukrajinskih vladinih snaga u istočnoj Ukrajini i tako ugrožava stabilnost ili sigurnost Ukrajine.
                  Pokušala je zauzeti Zračnu luku Donjetsk.

                  25.7.2014.

      III.   Subjekti vlasništvo kojih je preneseno protivno ukrajinskom pravu

                  Name

                  Identifying information

                  Reasons

                  Date of listing

                  1.

                  Državno trajektno poduzeće „Kerch ferry”
                  Государственная судоходная компания „Керченская паромная переправа”
                  Gosudarstvenoye predpriyatiye
                  Kerchenskaya paromnaya pereprava

                  16 Tselibernaya Street, 98307 Kerch
                  (Автономная Республика Крым, г. Керчь, ул. Целимберная, 16)
                  Kod: 14333981

                  Vlasništvo nad subjektom preneseno je protivno ukrajinskom pravu. „Parlament Krima” donio je 17.3.2014. rezoluciju br. 1757-6/14„O nacionalizaciji nekih trgovačkih društava koja pripadaju ukrajinskim ministarstvima infrastrukture ili poljoprivrede” te je „predsjedništvo parlamenta Krima”24.3.2014. donijelo odluku br. 1802-6/14„O trajektnom poduzeću Kerch Ferry u državnom vlasništvu” u kojoj je proglasilo prisvajanje imovine koja pripada državnom trajektnom poduzeću „Kerch Ferry” u ime „Republike Krima”. Time su krimske „vlasti” efektivno oduzele poduzeće.

                  25.7.2014.

                  2.

                  Državno poduzeće „Sevastopol commercial seaport”
                  Государственное предприятие „Севастопольский морской торговый порт”
                  Gosudarstvenoye predpriyatiye
                  Sevastopolski morskoy torgovy port

                  3 Place Nakhimova, 99011 Sevastopol
                  (99011, г. Севастополь, пл. Нахимова, 3)
                  Kod: 01125548

                  Vlasništvo nad subjektom preneseno je protivno ukrajinskom pravu. „Parlament Krima” donio je 17.3.2014. rezoluciju br. 1757-6/14„O nacionalizaciji nekih trgovačkih društava koja pripadaju ukrajinskim ministarstvima infrastrukture ili poljoprivrede” u kojoj je proglasio prisvajanje imovine koja pripada državnom poduzeću „Sevastopol commercial seaport” u ime „Republike Krima”. Time su krimske „vlasti” efektivno oduzele poduzeće. Po pitanju obujma trgovine to je najveća komercijalna morska luka na Krimu.

                  25.7.2014.

                  3.

                  Državno poduzeće „Kerch commercial sea port”
                  Государственное предприятие „Керченский морской торговый порт”
                  Gosudarstvenoye predpriyatiye
                  Kerchenski morskoy torgovy port

                  28 Kirova Str., 98312, Kerch, Autonomous Republic of Crimea,
                  (98312, Автономная Республика Крым, г. Керчь, ул. Кирова, 28)
                  Kod: 01125554

                  Vlasništvo nad subjektom preneseno je protivno ukrajinskom pravu. „Parlament Krima” donio je 17.3.2014. rezoluciju br. 1757-6/14„O nacionalizaciji nekih trgovačkih društava koja pripadaju ukrajinskim ministarstvima infrastrukture ili poljoprivrede”, a 26.3.2014. rezoluciju br. 1865-6/14„O poduzeću u državnom vlasništvu ‚Crimean Sea Ports’” („О Государственном предприятии ‚Крымские морские порты’”) u kojima je proglasio prisvajanje imovine koja pripada državnom poduzeću „Kerch Commercial Sea Port” u ime „Republike Krima”. Time su krimske „vlasti” efektivno oduzele poduzeće. Po pitanju obujma trgovine to je druga najveća komercijalna morska luka na Krimu.

                  25.7.2014.

                  4.

                  Državno poduzeće „Universal -Avia”
                  Государственном предприятии „Универсал-Авиа”
                  Gosudarstvenoye predpriyatiye
                  „Universal-Avia”

                  5, Aeroflotskaya street, 95024 Simferopol
                  (Аэрофлотская улица, 5, Симферополь г.)

                  Vlasništvo nad subjektom preneseno je protivno ukrajinskom pravu. „Predsjedništvo parlamenta Krima” donijelo je 24.3.2014. odluku br. 1794-6/14„O poduzeću u državnom vlasništvu ‚Gosudarstvenoye predpriyatiye Universal-Avia’” („О Государственном предприятии ‚Универсал-Авиа’)” u kojoj je proglasilo prisvajanje imovine koja pripada državnom poduzeću „Universal-Avia” u ime „Republike Krima”. Time su krimske „vlasti” efektivno oduzele poduzeće.

                  25.7.2014.

                  5.

                  Sanatorij „Nizhnyaya Oreanda”
                  Санаторий „Нижняя Ореанда”

                  Resort „Nizhnyaya Oreanda”, 08655, Yalta, Oreanda
                  (08655, г.Ялта, пгт. Ореанда, Санаторий „Нижняя Ореанда”)

                  Vlasništvo nad subjektom preneseno je protivno ukrajinskom pravu. „Predsjedništvo parlamenta Krima” donijelo je 21. ožujka odluku br. 1767-6/14„O pitanjima stvaranja Udruge sanatorija i odmarališta” u kojoj je proglasilo prisvajanje imovine koja pripada sanatoriju „Nizhnyaya Oreanda” u ime „Republike Krima”. Time su krimske „vlasti” efektivno oduzele poduzeće.

                  25.7.2014.

                  6.

                  Krimsko poduzeće „Azov distillery plant”
                  Крымское республиканское предприятие „Азовский ликероводочный Завод”
                  Azovsky likerovodochny zavod

                  40 Zeleznodorozhnaya str., 96178 town of Azov, Jankoysky district
                  (Джанкойский район, пгт Азовское, ул. Железнодорожная, 40)
                  Kod: 01271681

                  Vlasništvo nad subjektom preneseno je protivno ukrajinskom pravu. „Predsjedništvo parlamenta Krima” donijelo je 9. travnja odluku br. 1991-6/14„O izmjenama rezolucije Državnog vijeća Republike Krima od 26. ožujka 2014. br. 1836-6/14 o nacionalizaciji vlasništva poduzeća, institucija i organizacija poljoprivredno-industrijskih kompleksa smještenih na području Republike Krima” u kojoj je proglasilo prisvajanje imovine koja pripada subjektu „Azovsky likerovodochny zavod” u ime „Republike Krima”. Time su krimske „vlasti” efektivno oduzele poduzeće.

                  25.7.2014.

                  7.

                  Državni koncern „National Association of producers ‚Massandra’”
                  Национальное производственно-аграрное объединение „Массандра”
                  Nacionalnoye proizvodstvenno agrarnoye obyedinenye Massandra

                  6, str. Mira, Massandra 98600 city of Yalta
                  (98600, г. Ялта, пгт Массандра, ул. Мира, д. 6)
                  Kod: 00411890

                  Vlasništvo nad subjektom preneseno je protivno ukrajinskom pravu. „Predsjedništvo parlamenta Krima” donijelo je 9. travnja odluku br. 1991-6/14„O izmjenama rezolucije Državnog vijeća Republike Krima od 26. ožujka br. 1836-6/14 o nacionalizaciji vlasništva poduzeća, institucija i organizacija poljoprivredno-industrijskih kompleksa smještenih na području Republike Krima” u kojoj je proglasilo prisvajanje imovine koja pripada državnom koncernu „National Association of producers ‚Massandra’” u ime „Republike Krima”. Time su krimske „vlasti” efektivno oduzele poduzeće.

                  25.7.2014.

                  8.

                  Državno poduzeće „Magarach of the national institute of wine”
                  Государственное предприятие Агрофирма „Магарач” Национального института винограда и вина „Магарач”
                  Gosudarstvenoye predpriyatiye „Agrofirma Magarach” nacionalnogo instituta vinograda i vina „Magarach”

                  9 Chapayeva str., 98433 Vilino, Bakhchisarayski district,
                  (98433, Автономная Республика Крым, Бахчисарайский район, с. Вилино, ул. Чапаева, д. 9)
                  Kod: 31332064

                  Vlasništvo nad subjektom preneseno je protivno ukrajinskom pravu. „Predsjedništvo parlamenta Krima” donijelo je 9. travnja odluku br. 1991-6/14„O izmjenama rezolucije Državnog vijeća Republike Krima od 26. ožujka 2014. br. 1836-6/14 o nacionalizaciji vlasništva poduzeća, institucija i organizacija poljoprivredno-industrijskih kompleksa smještenih na području Republike Krima” u kojoj je proglasilo prisvajanje imovine koja pripada državnom poduzeću „Gosudarstvenoye predpriyatiye ‚Agrofirma Magarach’ nacionalnogo instituta vinograda i vina ‚Magarach’” u ime „Republike Krima”. Time su krimske „vlasti” efektivno oduzele poduzeće.

                  25.7.2014.

                  9.

                  Državno poduzeće „Factory of sparkling wine Novy Svet”
                  Государственное предприятиеЗавод шампанских вин „Новый свет”
                  Gosudarstvenoye predpriyatiye „Zavod shampanskykh vin Novy Svet”

                  1 Shalyapina str., 98032 Sudak, Novy Svet
                  (98032, г. Судак, пгт Новый Свет, ул. Шаляпина, д. 1)
                  Kod: 00412665

                  Vlasništvo nad subjektom preneseno je protivno ukrajinskom pravu. „Predsjedništvo parlamenta Krima” donijelo je 9. travnja odluku br. 1991-6/14„O izmjenama rezolucije Državnog vijeća Republike Krima od 26. ožujka 2014. br. 1836-6/14 o nacionalizaciji vlasništva poduzeća, institucija i organizacija poljoprivredno-industrijskih kompleksa smještenih na području Republike Krima” u kojoj je proglasilo prisvajanje imovine koja pripada državnom poduzeću „Zavod shampanskykh vin Novy Svet” u ime „Republike Krima”. Time su krimske „vlasti” efektivno oduzele poduzeće.

                  25.7.2014.


title: Odluka (EU, Euratom) 2017/1611 Europskog parlamenta od 27. travnja 2017. o razrješnici za izvršenje proračuna Izvršne agencije za potrošače, zdravlje, poljoprivredu i hranu (bivše Izvršne agencije za potrošače, zdravlje i hranu) za financijsku godinu 2015.

text:
               29.9.2017

               HR

               Službeni list Europske unije

               L 252/105

         ODLUKA (EU, Euratom) 2017/1611 EUROPSKOG PARLAMENTA
   od 27. travnja 2017.
   o razrješnici za izvršenje proračuna Izvršne agencije za potrošače, zdravlje, poljoprivredu i hranu (bivše Izvršne agencije za potrošače, zdravlje i hranu) za financijsku godinu 2015.
   EUROPSKI PARLAMENT,

               —

               uzimajući u obzir opći proračun Europske unije za financijsku godinu 2015. (1),

               —

               uzimajući u obzir konsolidirane godišnje financijske izvještaje Europske unije za financijsku godinu 2015. (COM(2016)475 – C8-0269/2016) (2),

               —

               uzimajući u obzir završne godišnje financijske izvještaje Izvršne agencije za potrošače, zdravlje, poljoprivredu i hranu (bivše Izvršne agencije za potrošače, zdravlje i hranu) za financijsku godinu 2015. (3),

               —

               uzimajući u obzir izvješće Komisije o daljnjim mjerama u vezi s razrješnicom za financijsku godinu 2014. (COM(2016)674) i radne dokumente službi Komisije priložene tom izvješću (SWD(2016)338),SWD (2016)339),

               —

               uzimajući u obzir godišnje izvješće Komisije tijelu koje daje razrješnicu u vezi s unutarnjim revizijama provedenima 2015. (COM(2016)628) i radni dokument službi Komisije priložen tom izvješću (SWD(2016)322),

               —

               uzimajući u obzir izvješće Revizorskog suda o godišnjoj računovodstvenoj dokumentaciji Izvršne agencije za potrošače, zdravlje, poljoprivredu i hranu (bivše Izvršne agencije za potrošače, zdravlje i hranu) za financijsku godinu 2015., s odgovorom Agencije (4),

               —

               uzimajući u obzir izjavu o jamstvu (5) u pogledu pouzdanosti računovodstvene dokumentacije te zakonitosti i pravilnosti povezanih transakcija, koju je podnio Revizorski sud za financijsku godinu 2015., u skladu s člankom 287. Ugovora o funkcioniranju Europske unije,

               —

               uzimajući u obzir preporuku Vijeća od 21. veljače 2017. o razrješnici koju izvršne agencije trebaju dobiti za izvršenje proračuna za financijsku godinu 2015. (05874/2017 – C8-0038/2017),

               —

               uzimajući u obzir članke 317., 318. i 319. Ugovora o funkcioniranju Europske unije,

               —

               uzimajući u obzir članak 106.a Ugovora o osnivanju Europske zajednice za atomsku energiju,

               —

               uzimajući u obzir Uredbu (EU, Euratom) br. 966/2012 Europskog parlamenta i Vijeća od 25. listopada 2012. o financijskim pravilima koja se primjenjuju na opći proračun Unije i o stavljanju izvan snage Uredbe Vijeća (EZ, Euratom) br. 1605/2002 (6), a posebno njezine članke 62., 164., 165. i 166.,

               —

               uzimajući u obzir Uredbu Vijeća (EZ) br. 58/2003 od 19. prosinca 2002. o određivanju statuta izvršnih agencija kojima se dodjeljuju određeni zadaci u upravljanju programima Zajednice (7), a posebno njezin članak 14. stavak 3.,

               —

               uzimajući u obzir Uredbu Komisije (EZ) br. 1653/2004 od 21. rujna 2004. o standardnoj financijskoj uredbi za izvršne agencije u skladu s Uredbom Vijeća (EZ) br. 58/2003 o određivanju statuta izvršnih agencija kojima se dodjeljuju određeni zadaci u upravljanju programima Zajednice (8), a posebno njezin članak 66. prvi i drugi stavak,

               —

               uzimajući u obzir Provedbenu odluku Komisije 2013/770/EU оd 17. prosinca 2013. o osnivanju Izvršne agencije za potrošače, zdravlje, poljoprivredu i hranu te o stavljanju izvan snage Odluke 2004/858/EZ (9),

               —

               uzimajući u obzir Provedbenu odluku Komisije 2014/927/EU оd 17. prosinca 2014. o izmjeni Provedbene odluke 2013/770/EU radi preoblikovanja „Izvršne agencije za potrošače, zdravlje i hranu” u „Izvršnu agenciju za potrošače, zdravlje, poljoprivredu i hranu” (10),

               —

               uzimajući u obzir članak 93. Poslovnika i Prilog IV. Poslovniku,

               —

               uzimajući u obzir izvješće Odbora za proračunski nadzor i mišljenja drugih relevantnih odbora (A8-0150/2017),

               A.

               budući da prema članku 17. stavku 1. Ugovora o Europskoj uniji Komisija izvršava proračun i upravlja programima te da, u skladu s člankom 317. Ugovora o funkcioniranju Europske unije, proračun izvršava u suradnji s državama članicama, na vlastitu odgovornost, u skladu s načelom dobrog financijskog upravljanja;

               1.

               daje razrješnicu direktoru Izvršne agencije za potrošače, zdravlje, poljoprivredu i hranu (bivše Izvršne agencije za potrošače, zdravlje i hranu) za izvršenje proračuna Agencije za financijsku godinu 2015.;

               2.

               iznosi svoje primjedbe u Rezoluciji koja je sastavni dio odluka o razrješnici za izvršenje općeg proračuna Europske unije za financijsku godinu 2015., dio III. – Komisija i izvršne agencije, kao i u Rezoluciji od 27. travnja 2017. o tematskim izvješćima Revizorskog suda u okviru davanja razrješnice Komisiji za financijsku godinu 2015. (11);

               3.

               nalaže svojem predsjedniku da ovu Odluku, Odluku o razrješnici za izvršenje općeg proračuna Europske unije za financijsku godinu 2015., dio III. – Komisija i Rezoluciju koja je sastavni dio tih odluka proslijedi direktoru Izvršne agencije za potrošače, zdravlje, poljoprivredu i hranu (bivše Izvršne agencije za potrošače, zdravlje i hranu), Vijeću, Komisiji i Revizorskom sudu te da ih da na objavu u Službenom listu Europske unije (serija L).

            Predsjednik

         Antonio TAJANI

            Glavni tajnik

         Klaus WELLE

      (1)  SL L 69, 13.3.2015.

      (2)  SL C 380, 14.10.2016., str. 1.

      (3)  SL C 417, 11.11.2016., str. 2.

      (4)  SL C 449, 1.12.2016., str. 41.

      (5)  SL C 380, 14.10.2016., str. 147.

      (6)  SL L 298, 26.10.2012., str. 1.

      (7)  SL L 11, 16.1.2003., str. 1.

      (8)  SL L 297, 22.9.2004., str. 6.

      (9)  SL L 341, 18.12.2013., str. 69.

      (10)  SL L 363, 18.12.2014., str. 183.

      (11)  Usvojeni tekstovi, P8_TA(2017)0144 (vidjeti stranicu 66. ovog Službenog lista).


title: Odluka (EU) 2017/1722 Europskog parlamenta od 27. travnja 2017. o zaključenju poslovnih knjiga Agencije Europske unije za temeljna prava za financijsku godinu 2015.

text:
               29.9.2017

               HR

               Službeni list Europske unije

               L 252/323

         ODLUKA (EU) 2017/1722 EUROPSKOG PARLAMENTA
   od 27. travnja 2017.
   o zaključenju poslovnih knjiga Agencije Europske unije za temeljna prava za financijsku godinu 2015.
   EUROPSKI PARLAMENT,

               —

               uzimajući u obzir završne godišnje financijske izvještaje Agencije Europske unije za temeljna prava za financijsku godinu 2015.,

               —

               uzimajući u obzir izvješće Revizorskog suda o godišnjoj računovodstvenoj dokumentaciji Agencije Europske unije za temeljna prava za financijsku godinu 2015., s odgovorima Agencije (1),

               —

               uzimajući u obzir izjavu o jamstvu (2) u pogledu pouzdanosti računovodstvene dokumentacije te zakonitosti i pravilnosti povezanih transakcija, koju je podnio Revizorski sud za financijsku godinu 2015., u skladu s člankom 287. Ugovora o funkcioniranju Europske unije,

               —

               uzimajući u obzir preporuku Vijeća od 21. veljače 2017. o razrješnici koju Agencija treba dobiti za izvršenje proračuna za financijsku godinu 2015. (05873/2017 – C8-0050/2017),

               —

               uzimajući u obzir članak 319. Ugovora o funkcioniranju Europske unije,

               —

               uzimajući u obzir Uredbu (EU, Euratom) br. 966/2012 Europskog parlamenta i Vijeća od 25. listopada 2012. o financijskim pravilima koja se primjenjuju na opći proračun Unije i o stavljanju izvan snage Uredbe Vijeća (EZ, Euratom) br. 1605/2002 (3), a posebno njezin članak 208.,

               —

               uzimajući u obzir Uredbu Vijeća (EZ) br. 168/2007 od 15. veljače 2007. o osnivanju Agencije Europske unije za temeljna prava (4), a posebno njezin članak 21.,

               —

               uzimajući u obzir Delegiranu uredbu Komisije (EU) br. 1271/2013 od 30. rujna 2013. o Okvirnoj financijskoj uredbi za tijela iz članka 208. Uredbe (EU, Euratom) br. 966/2012 Europskog parlamenta i Vijeća (5), a posebno njezin članak 108.,

               —

               uzimajući u obzir članak 94. Poslovnika i Prilog IV. Poslovniku,

               —

               uzimajući u obzir izvješće Odbora za proračunski nadzor i mišljenje Odbora za građanske slobode, pravosuđe i unutarnje poslove (A8-0146/2017),

               1.

               odobrava zaključenje poslovnih knjiga Agencije Europske unije za temeljna prava za financijsku godinu 2015.;

               2.

               nalaže svojem predsjedniku da ovu Odluku proslijedi direktoru Agencije Europske unije za temeljna prava, Vijeću, Komisiji i Revizorskom sudu te da je da na objavu u Službenom listu Europske unije (serija L).

            Predsjednik

         Antonio TAJANI

            Glavni tajnik

         Klaus WELLE

      (1)  SL C 449, 1.12.2016., str. 203.

      (2)  Vidjeti bilješku 1.

      (3)  SL L 298, 26.10.2012., str. 1.

      (4)  SL L 53, 22.2.2007., str. 1.

      (5)  SL L 328, 7.12.2013., str. 42.


title: Odluka Suda o podnošenju i dostavi postupovnih akata s pomoću aplikacije e-EFTACourt

text:
               9.3.2017

               HR

               Službeni list Europske unije

               C 73/18

         ODLUKA SUDA
   o podnošenju i dostavi postupovnih akata s pomoću aplikacije e-EFTACourt
   (2017/C 73/09)
   SUD,
   uzimajući u obzir Poslovnik, a posebno drugi podstavak njegovog članka 32. stavka 5.,
   budući da:
   […] Sud može odlukom odrediti uvjete pod kojima se postupovni akt poslan tajništvu Suda elektroničkim putem smatra izvornikom tog akta. […],
   ODLUČIO JE:
   Članak 1.
   Aplikacija informacijske tehnologije poznata kao „e-EFTACourt” omogućuje podnošenje i dostavu postupovnih akata elektroničkim putem pod uvjetima utvrđenima ovom Odlukom.
   Članak 2.
   Za korištenje aplikacije potrebni su korisnička identifikacija i lozinka.
   Članak 3.
   Postupovni akt podnesen s pomoću aplikacije „e-EFTACourt” smatra se izvornikom tog akta za potrebe prvog podstavka članka 32. stavka 1. Poslovnika ako su za podnošenje akta upotrijebljene korisnička identifikacija i lozinka predstavnika. Ta se identifikacija smatra potpisom predmetnog akta.
   Članak 4.
   Akt podnesen s pomoću aplikacije „e-EFTACourt” moraju pratiti prilozi na koje se u njemu upućuje i popis tih priloga.
   Nije potrebno podnositi ovjerene preslike akta podnesenog s pomoću aplikacije e-EFTACourt ili bilo kojih njegovih priloga.
   Članak 5.
   Za potrebe članka 32. stavka 2. Poslovnika smatra se da je postupovni akt podnesen u trenutku kad predstavnik ovjeri podnošenje tog akta.
   Mjerodavno vrijeme jest vrijeme Velikog vojvodstva Luksemburga.
   Članak 6.
   Postupovni akti, uključujući presude i rješenja, dostavljaju se predstavnicima stranaka s pomoću aplikacije e-EFTACourt ako su stranke izričito prihvatile taj način dostave ili ako su, u okviru određenog predmeta, pristale na taj način dostave podnošenjem postupovnog akta s pomoću aplikacije e-EFTACourt.
   Postupovni se akti s pomoću aplikacije e-EFTACourt dostavljaju i državama potpisnicama Sporazuma o Europskom gospodarskom prostoru, Nadzornom tijelu EFTA-e i institucijama, tijelima, uredima i agencijama Unije ako su prihvatili taj način dostave.
   Članak 7.
   Predviđeni primatelji dostavljenih dokumenata iz članka 6. obavješćuju se elektroničkom poštom o svakom dokumentu koji im je dostavljen s pomoću aplikacije e-EFTACourt.
   Postupovni akt dostavlja se u trenutku kad predviđeni primatelj (zastupnik ili njegov pomoćnik) zatraži pristup tom dokumentu. Ako ne bude zahtjeva za pristup smatra se da je akt dostavljen po isteku sedmog dana od dana kad je poslana obavijest elektronskom poštom.
   Ako stranku zastupa više zastupnika ili odvjetnika, vrijeme koje se uzima u obzir pri izračunu rokova jest vrijeme prvog zahtjeva za pristup.
   Mjerodavno vrijeme jest vrijeme Velikog vojvodstva Luksemburga.
   Članak 8.
   Tajnik suda sastavit će uvjete uporabe aplikacije e-EFTACourt i osigurati da se poštuju. Svaka uporaba aplikacije e-EFTACourt koja se kosi s tim uvjetima može rezultirati isključivanjem predmetnog računa.
   Sud poduzima potrebne korake za zaštitu aplikacije e-EFTACourt od svake zlouporabe ili zlonamjernog korištenja.
   Korisnici se elektroničkom poštom obavještavaju o bilo kojoj mjeri poduzetoj na temelju ovog članka koja ih može priječiti u korištenju njihovog računa.
   Članak 9.
   Ova Odluka stupa na snagu sljedećeg dana od dana objave u odjeljku o EGP-u Službenog lista Europske unije i Dodatku o EGP-u Službenom listu Europske unije.

      Luxembourg, 12. prosinca 2016.


title: 2006/137/EZ: Odluka Vijeća od 14. veljače 2006. o sklapanju Sporazuma u obliku razmjene pisama između Europske zajednice i Republike Čilea o izmjeni Sporazuma o trgovini jakim alkoholnim i aromatiziranim pićima priloženog Sporazumu o pridruživanju između Europske zajednice i njezinih država članica s jedne strane, i Republike Čilea, s druge strane

text:
               11/Sv. 47

               HR

               Službeni list Europske unije

               228

         32006D0137

               L 054/28

               SLUŽBENI LIST EUROPSKE UNIJE

         ODLUKA VIJEĆA
   od 14. veljače 2006.
   o sklapanju Sporazuma u obliku razmjene pisama između Europske zajednice i Republike Čilea o izmjeni Sporazuma o trgovini jakim alkoholnim i aromatiziranim pićima priloženog Sporazumu o pridruživanju između Europske zajednice i njezinih država članica s jedne strane, i Republike Čilea, s druge strane
   (2006/137/EZ)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 133. u vezi s njegovim člankom 300. stavkom 2. prvim podstavkom prvom rečenicom,
   uzimajući u obzir prijedlog Komisije,
   budući da:

               (1)

               Sporazum o pridruživanju između Europske zajednice i njezinih država članica, s jedne strane, i Republike Čilea, s druge strane (1) (nadalje u tekstu „Sporazum o pridruživanju”), potpisan je 18. studenoga 2002. i stupio je na snagu 1. ožujka 2005. (2).

               (2)

               24. studenoga 2005. Vijeće je ovlastilo Komisiju da pristupi pregovorima s Republikom Čileom o izmjeni Sporazuma o trgovini jakim alkoholnim i aromatiziranim pićima u Prilogu VI. (3) (dalje u tekstu „Prilog VI.”) Sporazumu o pridruživanju. Ti su pregovori uspješno završeni.

               (3)

               Trebalo bi odobriti Sporazum u obliku razmjene pisama između Europske zajednice i Republike Čilea o izmjeni Priloga VI.,

         ODLUČILO JE:
   Članak 1.
   Ovime se, u ime Zajednice, odobrava Sporazum u obliku razmjene pisama između Europske zajednice i Republike Čilea o izmjeni Sporazuma o trgovini jakim alkoholnim i aromatiziranim pićima priloženog Sporazumu o pridruživanju između Europske zajednice i njezinih država članica, s jedne strane, i Republike Čilea, s druge strane.
   Tekst Sporazuma u obliku razmjene pisama priložen je Odluci.
   Članak 2.
   Ovime se ovlašćuje povjerenik za poljoprivredu i ruralni razvoj za potpisivanje Sporazuma u obliku razmjene pisama kako bi se obvezala Zajednica.

      Sastavljeno u Bruxellesu 14. veljače 2006.

            Za Vijeće

            Predsjednik

         K.-H. GRASSER

      (1)  SL C 352, 30.12.2002., str. 3.

      (2)  SL C 84, 2.4.2005., str. 21.

      (3)  SL C 352, 30.12.2002., str. 1198.


title: 2014/481/EU: Odluka Vijeća od 14. srpnja 2014. o stajalištu koje treba zauzeti u ime Europske unije u pogledu sudjelovanja u Savjetodavnom odboru CARIFORUM-EU predviđenom Sporazumom o gospodarskom partnerstvu između država CARIFORUM-a, s jedne strane, i Europske zajednice i njezinih država članica, s druge strane

text:
               22.7.2014

               HR

               Službeni list Europske unije

               L 216/1

         ODLUKA VIJEĆA
   od 14. srpnja 2014.
   o stajalištu koje treba zauzeti u ime Europske unije u pogledu sudjelovanja u Savjetodavnom odboru CARIFORUM-EU predviđenom Sporazumom o gospodarskom partnerstvu između država CARIFORUM-a, s jedne strane, i Europske zajednice i njezinih država članica, s druge strane

      (2014/481/EU)

   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 207. u vezi s člankom 218. stavkom 9.,
   uzimajući u obzir prijedlog Europske komisije,
   budući da:

               (1)

               Sporazum o gospodarskom partnerstvu između država CARIFORUM-a, s jedne strane, i Europske zajednice i njezinih država članica, s druge strane (1) („Sporazum”), potpisan je 15. listopada 2008. i privremeno se primjenjuje od 29. prosinca 2008.

               (2)

               Člankom 232. stavkom 2. Sporazuma predviđa se da njegovo Zajedničko vijeće odlučuje o sudjelovanju civilnog društva u Savjetodavnom odboru CARIFORUM-EU, kako bi se osigurala široka zastupljenost svih zainteresiranih strana.

               (3)

               Važno je osnovati sve institucije predviđene Sporazumom, posebno Savjetodavni odbor CARIFORUM-EU koji još nije sazvan unatoč njegovoj ulozi u promicanju dijaloga, suradnje i praćenja u okviru Sporazuma.

               (4)

               Europski gospodarski i socijalni odbor izrazio je spremnost pomoći Savjetodavnom odboru CARIFORUM-EU organiziranjem izbora europskih predstavnika za taj odbor te preuzimanjem funkcije tajništva tog odbora u početnom razdoblju nakon njegova osnivanja.

         DONIJELO JE OVU ODLUKU:
   Članak 1.
   Stajalište koje treba donijeti u ime Unije u pogledu donošenja odluke Zajedničkog vijeća CARIFORUM-EU predviđene Sporazumom o gospodarskom partnerstvu između država CARIFORUM-a, s jedne strane, i Europske zajednice i njezinih država članica, s druge strane, o njegovu Savjetodavnom odboru, temelji se na nacrtu odluke Zajedničkog vijeća priloženom ovoj Odluci.
   Članak 2.
   Ova Odluka stupa na snagu na dan donošenja.

      Sastavljeno u Bruxellesu 14. srpnja 2014.

            Za Vijeće

            Predsjednik

         M. MARTINA

      (1)  SL L 289, 30.10.2008., str. 3.

      NACRT
      ODLUKA br. …/2014 ZAJEDNIČKOG VIJEĆA CARIFORUM-EU
      od
      osnovanog Sporazumom o gospodarskom partnerstvu između država CARIFORUM-a, s jedne strane, i Europske zajednice i njezinih država članica, s druge strane, o sudjelovanju u Savjetodavnom odboru CARIFORUM-EU
      ZAJEDNIČKO VIJEĆE CARIFORUM-EU,
      uzimajući u obzir Sporazum o gospodarskom partnerstvu između država CARIFORUM-a, s jedne strane, i Europske zajednice i njezinih država članica, s druge strane („Sporazum”), a posebno njegov članak 232. stavak 2.,
      budući da je, s obzirom na ciljeve utvrđene u članku 1. Sporazuma i obvezu njegova praćenja predviđenu u članku 5. Sporazuma, primjereno utvrditi sudjelovanje u Savjetodavnom odboru CARIFORUM-EU,
      DONIJELO JE OVU ODLUKU:
      Članak 1.
      1.   Savjetodavni odbor CARIFORUM-EU („Odbor”) sastoji se od četrdeset (40) stalnih predstavnika organizacija civilnog društva kako slijedi:

                  (a)

                  dvadeset i pet (25) predstavnika organizacija smještenih u državama CARIFORUM-a; i

                  (b)

                  petnaest (15) predstavnika organizacija smještenih u Europskoj uniji.

            2.   U objema gore navedenim skupinama predstavnika postoji uravnotežena zastupljenost:

                  (a)

                  organizacija poslodavaca,

                  (b)

                  sindikata,

                  (c)

                  drugih gospodarskih, društvenih i nevladinih organizacija, uključujući organizacije u području razvoja i okoliša; i

                  (d)

                  akademske zajednice.

            3.   Stalni predstavnici obavljaju dužnost dvije godine. Osigurava se relevantno stručno znanje te široka geografska i sektorska zastupljenost.
      4.   Za potrebe ove Odluke, izrazom „organizacije civilnog društva” obuhvaćene su institucije, udruženja, fondacije, interesne skupine i drugi nevladini subjekti koji su neprofitni i koji mogu savjetovati ili doprinijeti stručnim informacijama o pitanjima obuhvaćenima Sporazumom, kao i predstavnici akademske zajednice.
      5.   Smatra se da je organizacija smještena na području države CARIFORUM-a ili Europske unije ako ta organizacija ima službeno sjedište, središnju upravu i nadzor na području države CARIFORUM-a ili Europske unije, ovisno o slučaju.
      Članak 2.
      1.   Zajedničko vijeće CARIFORUM-EU sastavlja Odbor, koji se sastoji od predstavnika organizacija civilnog društva koje je u skladu s člankom 1. odabrala Europska unija odnosno države CARIFORUM-a.
      2.   Zajedničko vijeće CARIFORUM-EU može prema potrebi i izmijeniti popis članova.
      3.   Bilo koje slobodno mjesto u članstvu Odbora ne poništava sastav Odbora niti narušava pravo preostalih članova na djelovanje.
      4.   Većina članova koje odabere Europska unija i većina članova koje odaberu države CARIFORUM-a čine kvorum Odbora.
      Članak 3.
      Stalni predstavnici mogu dobivati financijsku pomoć za obavljanje svojih dužnosti u Odboru.
      Članak 4.
      Svaka organizacija koja ispunjava zahtjeve članka 232. stavka 1. Sporazuma može prisustvovati sastancima Odbora kao promatrač.
      Članak 5.
      Europski gospodarski i socijalni odbor ima ulogu tajništva Odbora u početnom razdoblju koje završava 31. prosinca 2014. Nakon toga organizacija ili subjekt koji odaberu države CARIFORUM-a te zatim organizacija ili subjekt koji odabere Europska unija naizmjenično djeluju kao tajništvo Odbora u razdoblju od 12 mjeseci.
      Članak 6.
      Ova Odluka stupa na snagu […]

         Sastavljeno u …

               za Zajedničko vijeće CARIFORUM–EU


				|

		52014PC0539

			Prijedlog ODLUKE VIJEĆA o zauzimanju stajališta Europske unije u okviru Odbora Sporazuma o javnoj nabavi u pogledu povlačenja prigovora Unije zbog brisanja triju subjekata iz Priloga 3. za Japan priloženog Dodatku I. Sporazuma o javnoj nabavi /* COM/2014/0539 final - 2014/0249 (NLE) */

			   	OBRAZLOŽENJE
1.           KONTEKST PRIJEDLOGA
Godine 2001. Japan je obavijestio tajništvo
Sporazuma o javnoj nabavi (SJN) o svojoj namjeri da iz primjene SJN-a Svjetske
trgovinske organizacije (WTO) isključi tri željeznička prijevoznika
iz društva Japanese Railway (JR) Honshu – East Japan Railway Company, Central
Japan Railway Company i West Japan Railway Company – koji su prethodno bili u
većinskom vlasništvu japanske vlade.
U to su vrijeme EU i druge ugovorne stranke
dostavile prigovore na brisanje tih prijevoznika; prigovori su povučeni u
razdoblju od 2002. do 2006.
Mnoga savjetovanja provedena su između
EU-a i Japana, ali dok su druge stranke SJN-a povukle svoje prigovore, na
strani EU-a zadržala se zabrinutost. Uzimajući u obzir tu situaciju, u
Prilogu 3. revidiranog SJN-a ta se tri prijevoznika ne navode u rasporedu za
Japan, nego se napominje da se ti prijevoznici smatraju obuhvaćenima sve
dok EU ne povuče svoj prigovor zbog njihova brisanja.
Tijekom pripreme sporazuma o slobodnoj
trgovini između EU-a i Japana EU je izrazio spremnost da u kontekstu
pregovora o javnoj nabavi u okviru tog sporazuma povuče prigovor zbog
brisanja triju japanskih prijevoznika. Taj je pristup prihvatilo Vijeće u
Planu o željezničkom i gradskom prometu, koji je podržan zajedno s pregovaračkim
smjernicama.
U svjetlu pozitivnog razvoja pregovora o
javnoj nabavi u željezničkom prometu u okviru sporazuma o slobodnoj
trgovini, osobito potvrde Japana da namjerava značajno revidirati uvjete
izražavanja rezervi u okviru SJN-a u vezi sa željezničkim prometom
(„Klauzula o operativnoj sigurnosti” kako je određeno u bilješci 4. u
Prilogu 2. i bilješci 3(a) u Prilogu 3. za Japan) te promicati transparentnu i
nediskriminirajuću praksu javne nabave u trima prijevoznicima društva JR
Honshu, Europska unija može povući prigovor zbog brisanja tih prijevoznika
s popisa SJN-a za Japan.
2.           PRAVNI ELEMENTI PRIJEDLOGA
SJN iz 1994. i revidirani SJN[1]
sadržavaju odredbe o pojednostavnjenom postupku odlučivanja o promjenama
popisa subjekata svake ugovorne stranke („brisanje”). Te se promjene obavljaju
preko Odbora SJN-a, kao tijela odgovornog za njegovu primjenu. Ako u Odboru
SJN-a nema prigovora zbog predloženih promjena, promjene u rasporedima stranaka
SJN-a prihvaćaju se.  Ta će promjena imati pravne učinke na
predmetne stranke SJN-a jer se njome mijenjaju prava i obveze stranaka kako su
utvrđene Sporazumom.
U slučaju „brisanja” triju željezničkih prijevoznika, koje je
predložio Japan, sve su ugovorne stranke prihvatile promjenu suzdržavši se od
podnošenja prigovora Odboru, uz iznimku dviju stranaka SJN-a koje su naknadno
dostavile obavijest o povlačenju svojih prigovora.
Tako su sve ugovorne stranke, osim EU-a, zauzele pozitivno stajalište u
okviru Odbora SJN-a (nepodnošenjem prigovora odnosno njegovim povlačenjem).
To se smatra prihvaćanjem promjene koju je predložio Japan. Međutim,
s obzirom na to da EU zadržava svoj prigovor, ne može se smatrati da sam Odbor
prihvaća tu promjenu. Da bi se to omogućilo, EU mora u okviru Odbora SJN-a
zauzeti pozitivno stajalište, kao i druge ugovorne stranke koje su to već
učinile.
Revidirani SJN sadržava prijelaznu odredbu kojom se ta situacija
uređuje u Odboru SJN-a. To je bilješka 5. Priloga 3. rasporedu Japana u
Dodatku I. SJN-a. Na temelju te bilješke ta se tri željeznička
prijevoznika smatraju privremeno uključenim među subjekte
obuhvaćene SJN-om. Bilješka će međutim prestati imati
učinak kad EU obavijesti Odbor SJN-a o povlačenju svojeg prigovora.
Stoga u okviru Odbora SJN-a postoji kontinuitet između događaja prije
nego što je revidirani SJN stupio na snagu i nakon toga. Nedostatak prigovora
drugih ugovornih stranaka potvrđen je njihovim prihvaćanjem
revidiranog paketa SJN-a kako ga je prihvatio Odbor SJN-a.
Moguća obavijest upućena Odboru SJN-a o povlačenju
prigovora trebala bi se stoga smatrati kao promjena u stajalištu EU-a (koje je
dosad bilo odbijajuće u odnosu na promjenu Japana) u okviru Odbora SJN-a.
Obavijest EU-a smatra se zadnjim zahtjevom koji je potreban da bi Odbor SJN-a
mogao zaključiti postupak kolektivnim prihvaćanjem promjene Japana,
što bi imalo pravne učinke za sve ugovorne stranke SJN-a, ne samo za EU.
Čim se obavijest EU-a zaprimi, predmet će biti uvršten na
dnevni red sastanka Odbora SJN-a. Tijekom sastanka očekuje se da Odbor
SJN-a djeluje na temelju činjenice da u svjetlu promijenjenog stajališta
EU-a u pogledu željezničkih prijevoznika bilješka 5. Priloga 3. rasporedu
Japana prestaje imati učinak te objavi dovršetak „postupka brisanja”.
Zatim se očekuje da Odbor zaprimi od tajništva SJN-a vjerodostojan i
ovjeren primjerak Priloga 3. rasporedu Japana koji će odražavati novo
stanje.
Člankom 218. stavkom 9. Ugovora o funkcioniranju Europske unije
(UFEU) utvrđeno je da u slučaju kad tijelo osnovano na temelju
međunarodnog sporazuma treba donijeti odluku koja ima pravni učinak,
Vijeće na prijedlog Komisije treba donijeti odluku o stajalištu koje se
zauzima u ime Unije. U svjetlu navedenoga, povlačenje prigovora Unije zbog
uklanjanja triju subjekata iz Priloga 3. za Japan priloženog Dodatku I.
Sporazuma o javnoj nabavi podliježe ovoj odredbi jer odluku koja utječe na
prava i obveze EU-a donosi tijelo osnovano na temelju međunarodnog sporazuma.
2014/0249 (NLE)
Prijedlog
ODLUKE VIJEĆA
o zauzimanju stajališta Europske unije u
okviru Odbora Sporazuma o javnoj nabavi u pogledu povlačenja prigovora
Unije zbog brisanja triju subjekata iz Priloga 3. za Japan priloženog Dodatku
I. Sporazuma o javnoj nabavi
VIJEĆE EUROPSKE UNIJE,
uzimajući u obzir Ugovor o funkcioniranju
Europske unije, a posebno njegov članak 207. stavak 4. prvi podstavak, u
vezi s člankom 218. stavkom 9.,
uzimajući u obzir prijedlog Europske
komisije,
budući da:
(1)       Dana 29. kolovoza 2001.
strankama SJN-a dostavljena je obavijest Japana na temelju članka
XXIV.:6(b) Sporazuma o javnoj nabavi iz 1994. („SJN”) o brisanju subjekata East
Japan Railway Company, Central Japan Railway Company i West Japan Railway
Company iz Priloga 3. Dodatku I. za Japan.
(2)       Dana 1. listopada 2001.
Europska unija uložila je prigovor, na temelju članka XXIV.:6(b) SJN-a iz
1994., zbog predložene promjene o kojoj je Japan uputio obavijest kako bi se
temeljito preispitali razlozi za predviđeno brisanje tih subjekata s
popisa, što je izazvalo početnu zabrinutost.
(3)       Unatoč mnogim
savjetovanjima koja su provedena između Unije i Japana, Unije nije povukla
prigovor, za razliku od drugih stranaka koje su podnijele prigovor.
(4)       Ta je situacija uzeta u obzir
tijekom revizije SJN-a iz 1994. Japan u svoj Prilog 3. nije uvrstio tri
predmetna prijevoznika, ali je naveo bilješku da se prijevoznici smatraju
uvrštenima u Prilog 3. sve dok Europska unija ne povuče svoj prigovor zbog
njihova brisanja.
(5)       U okviru pripreme sporazuma o
slobodnoj trgovini između EU-a i Japana te u skladu s pristupom koje je
Vijeće prihvatilo u pogledu Plana o željezničkom i gradskom prometu i
ne dovodeći u pitanje ocjenu razine tržišnog natjecanja na japanskom
tržištu željezničkih usluga, Unija je izrazila spremnost da u kontekstu
pregovora o javnoj nabavi u okviru sporazuma o slobodnoj trgovini povuče
prigovor zbog brisanja triju japanskih prijevoznika.
(6)       U svjetlu potvrde Japana da
namjerava značajno revidirati uvjete primjene klauzule o operativnoj
sigurnosti kako je određena u bilješci 4. u Prilogu 2. i bilješci 3(a) u
Prilogu 3. rasporeda za Japan u Dodatku I. SJN-a te promicati transparentnu i
nediskriminirajuću praksu javne nabave u tim trima prijevoznicima,
Europska unija trebala bi povući prigovor zbog brisanja tih prijevoznika.
(7)       Povlačanjem prigovora ne
bi se trebalo dovoditi u pitanje stajalište Unije unutar Odbora SJN-a u vezi s
odlukom o okvirnim kriterijima za dokazivanje djelotvornog uklanjanja vladine
kontrole ili utjecaja nad subjektom obuhvaćenim javnom nabavom, u skladu s
člankom XIX. (8) revidiranog SJN-a, osobito kad se dokazuje jesu li
vladina kontrola ili utjecaj djelotvorno uklonjeni u slučajevima u kojima
predmetni subjekti ne djeluju u konkurentnom okruženju.
(8)       Stoga je primjereno utvrditi
stajalište koje bi Unija trebala zauzeti unutar Odbora WTO-a za javnu nabavu u
pogledu povlačenja prigovora,
DONIJELO JE OVU ODLUKU:
Članak 1.
Stajalište koje Europska unija treba zauzeti
unutar Odbora za javnu nabavu Svjetske trgovinske organizacije jest da Europska
unija povlači prigovore zbog brisanja subjekata East Japan Railway
Company, Central Japan Railway Company i West Japan Railway Company iz Priloga
3. Dodatku I. za Japan Sporazuma o javnoj nabavi.
Članak 2.
Ova odluka stupa na snagu na dan donošenja.
Sastavljeno u Bruxellesu
                                                                       Za
Vijeće
                                                                       Predsjednik
[1]               2014/115/EU: Odluka Vijeća od 2. prosinca
2013. o sklapanju Protokola o izmjeni Sporazuma o javnoj nabavi, SL L 68,
7.3.2014., str. 1–1.


title: 2008/381/EZ: Odluka Vijeća od 14. svibnja 2008. o uspostavi Europske migracijske mreže

text:
               19/Sv. 9

               HR

               Službeni list Europske unije

               275

         32008D0381

               L 131/7

               SLUŽBENI LIST EUROPSKE UNIJE

         ODLUKA VIJEĆA
   od 14. svibnja 2008.
   o uspostavi Europske migracijske mreže
   (2008/381/EZ)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 66.,
   uzimajući u obzir prijedlog Komisije,
   uzimajući u obzir Mišljenje Europskog parlamenta (1),
   budući da:

               (1)

               Komisija je godine 2003. Utvrdila trogodišnju pripremnu akciju za uspostavu Europske migracijske mreže („EMM”) s ciljem pružanja Zajednici i njezinim državama članicama objektivnih, pouzdanih i najnovijih podataka o migracijama.

               (2)

               Europsko je vijeće na svom sastanku u Solunu u lipnju 2003., uzimajući u obzir važnost nadzora i analize fenomena multidimenzionalnih migracija, pozdravilo uspostavu EMM-a u svojim Zaključcima, te izjavilo da će razmotriti mogućnost uspostave trajne strukture u budućnosti.

               (3)

               Europsko je vijeće 4. studenoga 2004. odobrilo višegodišnji program za jačanje područja slobode, sigurnosti i pravde, poznatog kao Haški program, u kojem je predložena priprema druge faze zajedničke politike u području azila, migracija, viza i granica, počevši od 1. svibnja 2004., i koji se, inter alia, temelji na tješnjoj praktičnoj suradnji između država članica te poboljšanoj razmjeni informacija. U Haškom je programu navedeno da bi se „tekući razvoj europske migracijske politike i politike azila trebao temeljiti na zajedničkoj analizi fenomena migracija u svim njihovim vidovima. Jačanje prikupljanja, pribavljanja, razmjene i učinkovitog korištenja najnovijih podataka o svim bitnim razvojima migracija od ključne je važnosti.”

               (4)

               Zbog savjetovanja odgovarajućih zainteresiranih strana o budućem EMM-u, Komisija je usvojila 28. studenoga 2005.„zelenu knjigu o budućnosti Europske migracijske mreže” koja se, uz ocjenu djelovanja EMM-a tijekom prvih godina pripremnog razdoblja, bavila pitanjima kao što su mandat i buduća struktura EMM-a.

               (5)

               Javno savjetovanje je pokazalo da je većina sudionika za nastavak i jačanje aktivnosti EMM-a te zadržavanja početnog cilja EMM-a, a koji je pružanje najnovijih, objektivnih, pouzdanih i usporedivih podataka o pitanjima migracija i azila. Također se pokazalo da je većina zainteresiranih strana željela zadržati da EMM djeluje u okviru Komisije.

               (6)

               Poslovanje EMM-a ne bi se trebalo preklapati s postojećim instrumentima i strukturama Zajednice čija je svrha prikupljanje i razmjena informacija u područjima migracija i azila te bi trebalo pružiti dodatnu vrijednost u usporedbi s njima, posebno putem širokog područja primjene njegovih zadaća, snažnim naglaskom na analizu, povezanošću s akademskom zajednicom i javnom dostupnosti njegovih radova.

               (7)

               Pored drugih postojećih instrumenata i struktura, Uredba (EZ) br. 862/2007 Europskog parlamenta i Vijeća od 11. srpnja 2007. o statistici Zajednice o migracijama i međunarodnoj zaštiti (2) predstavlja važni referentni okvir za djelovanje Europske migracijske mreže. Pažnja bi se također trebala posvetiti dragocjenom radu Centra za informacije, rasprave i razmjenu o prelasku granica i useljavanju (Cirefi) te odredbama Odluke Vijeća 2005/267/EZ od 16. ožujka 2005. o uspostavi sigurne internetske informacijske i koordinacijske mreže za službe država članica za upravljanje migratornim tokovima (3).

               (8)

               Zbog ostvarivanja njegovih ciljeva EMM-a bi trebala podržati „nacionalna kontaktna točka” u svakoj državi članici. Aktivnosti nacionalnih kontaktnih točaka trebale bi se koordinirati na razini Zajednice od strane Komisije uz pomoć pružatelja usluga koji posjeduju dostatna stručna znanja za organiziranje redovnog rada EMM-a, uključujući njegov sustav razmjene informacija.

               (9)

               Kako bi se osiguralo da nacionalne kontaktne točke imaju potrebnu razinu stručnosti za rješavanje različitih vidova pitanja migracija i azila, trebale bi biti sastavljene od barem tri stručnjaka koji svaki za sebe ili zajedno, posjeduju stručna znanja u područjima kreiranja politike, prava, istraživanja i statistike. Ti stručnjaci mogu biti iz uprava država članica ili drugih organizacija. Svaka nacionalna kontaktna točka trebala bi, također, kao cjelina imati odgovarajuće stručno znanje o informacijskoj tehnologiji, uspostavljanju različitih oblika suradnje, povezivanju s drugim nacionalnim organizacijama i subjektima te suradnji o višejezičnom okružju na europskoj razini.

               (10)

               Svaka nacionalna kontaktna točka trebala bi uspostaviti nacionalnu migracijsku mrežu sastavljenu od organizacija i pojedinaca koji su aktivni na području migracija i azila, uključujući, na primjer, sveučilišta, istraživačke organizacije i istraživače, vladine i nevladine organizacije kako bi svim zainteresiranim stranama omogućila sudjelovanje.

               (11)

               „Odbor za usmjeravanje” trebao bi pružati političko vodstvo EMM-u, uključujući doprinositi pripremi i odobravanju godišnjeg plana aktivnosti EMM-a.

               (12)

               Kako bi se osiguralo da informacije koje obrađuje EMM u obliku studija i izvješća, budu što dostupnije, one bi se trebaju širiti putem najnaprednijih tehnologija, uključujući posebnu internetsku stranicu.

               (13)

               Kad je to potrebno za postizanje njegovih ciljeva, EMM bi trebao omogućiti uspostavu suradnje s drugim subjektima koji su aktivni na području migracija i azila. Prilikom uspostave takvih odnosa posebna bi se pažnja trebala posvetiti osiguranju zadovoljavajućeg stupnja suradnje sa subjektima u Danskoj, Islandu, Norveškoj, Švicarskoj, u zemljama kandidatkinjama za pristup, u zemljama na koje se odnosi Europska politika susjedstva i u Rusiji.

               (14)

               EMM bi trebao biti sufinanciran bespovratnim sredstvima od strane Komisije, u skladu s Uredbom Vijeća (EZ, Euratom) br. 1605/2002 od 25. lipnja 2002. o Financijskoj uredbi koja se primjenjuje na opći proračun Europskih zajednica (4).

               (15)

               Direktiva 95/46/EZ Europskog parlamenta i Vijeća od 24. listopada 1995. o zaštiti pojedinaca u vezi s obradom osobnih podataka i o slobodnom protoku takvih podataka (5) i Uredba (EZ) br. 45/2001 Europskog parlamenta i Vijeća od 18. prosinca 2000. o zaštiti osoba u vezi s obradom osobnih podataka u institucijama i tijelima Zajednice i o slobodnom kretanju takvih podataka (6) trebale bi se uzeti u obzir u okviru sustava razmjene informacija EMM-a.

               (16)

               U skladu s člankom 3. Protokola o stajalištu Ujedinjene Kraljevine i Irske koji je priložen uz Ugovor o Europskoj uniji i Ugovor o osnivanju Europske zajednice, Ujedinjena Kraljevina je uputila svoju želju da sudjeluje u usvajanju i primjeni ove Odluke.

               (17)

               U skladu s člancima 1. i 2. Protokola o stajalištu Ujedinjene Kraljevine i Irske koji je priložen uz Ugovor o Europskoj uniji i Ugovor o osnivanju Europske zajednice, i ne dovodeći u pitanje članak 4. navedenog Protokola, Irska ne sudjeluje u donošenju ove Odluke i nije njome vezana niti podliježe njezinoj primjeni.

               (18)

               U skladu s člancima 1. i 2. Protokola o stajalištu Danske koji je priložen uz Ugovor o Europskoj uniji i Ugovor o osnivanju Europske zajednice, Danska ne sudjeluje u usvajanju ove Odluke i nije njome vezana niti podliježe njezinoj primjeni,

         DONIJELO JE OVO ODLUKU:
   Članak 1.
   Predmet i područje primjene
   1.   Osniva se Europska migracijska mreža („EMM”).
   2.   Cilj EMM-a je zadovoljavanje informacijskih potreba institucija Zajednice i tijela i institucija država članica o migracijama i azilu pružajući najnovije, objektivne, pouzdane i usporedive informacije o migracijama i azilu s ciljem potpore u kreiranju politike u Europskoj uniji u ovim područjima.
   3.   EMM također služi za pružanje informacija o tim temama široj javnosti.
   Članak 2.
   Zadaće
   1.   Za postizanje ciljeva iz članka 1. EMM:

               (a)

               prikuplja i razmjenjuje najnovije i pouzdane podatke i informacije iz različitih izvora;

               (b)

               provodi analize podataka i informacija iz točke (a) i priprema ih u lako dostupnom obliku;

               (c)

               u suradnji s drugim mjerodavnim tijelima EU-a doprinosi razvoju pokazatelja i kriterija koji će poboljšati usklađenost informacija i pomoći u razvoju aktivnosti Zajednice koje su povezane sa statističkim podacima o migracijama;

               (d)

               priprema i objavljuje periodična izvješća o stanju u vezi migracija i azila u Zajednici i državama članicama;

               (e)

               uspostavlja i održava sustav razmjene informacija putem interneta kojim se osigurava pristup bitnim dokumentima i publikacijama u području migracija i azila;

               (f)

               podiže svijest o EMM-u omogućavanjem pristupa informacijama koje prikuplja i širi rezultate rada EMM-a, osim ako te informacije nisu povjerljive prirode;

               (g)

               usklađuje informacije i surađuje s drugim mjerodavnim europskim i međunarodnim tijelima.

         2.   EMM osigurava da su njegove aktivnosti kompatibilne i usklađene s mjerodavnim instrumentima i strukturama Zajednice u području migracija i azila.
   Članak 3.
   Sastav
   EMM se sastoji od:

               —

               nacionalnih kontaktnih točaka koje odrede države članice,

               —

               Komisije.

         Članak 4.
   Odbor za usmjeravanje
   1.   EMM-om rukovodi Odbor za usmjeravanje koji je sastavljen od po jednog predstavnika iz svake države članice i jednog predstavnika Komisije, kojima pomažu dva znanstvena stručnjaka.
   2.   Predstavnik Komisije predsjeda Odborom za usmjeravanje.
   3.   Svaki član Odbora za usmjeravanje ima jedan glas, uključujući predsjedatelja. Odluke se donose dvotrećinskom većinom glasova.
   4.   Predstavnik Europskog parlamenta može sudjelovati kao promatrač na sastancima Odbora za usmjeravanje.
   5.   Odbor za usmjeravanje posebno:

               (a)

               doprinosi pripremi i odobravanju godišnjeg programa aktivnosti EMM-a, uključujući indikativni iznos najnižeg i najvišeg proračuna za svaku nacionalnu kontaktnu točku čime se osigurava da su pokriveni osnovni troškovi za ispravno funkcioniranje mreže u skladu s člankom 5., na temelju nacrta kojeg podnosi predsjedatelj;

               (b)

               analizira napredak EMM-a, daje preporuke za nužne mjere kad je to potrebno;

               (c)

               daje sažeto izvješće o stanju Europskome parlamentu i Vijeću, Komisiji, Gospodarskom i socijalnom odboru i Odboru regija o tekućim aktivnostima EMM-a i najvažnijim zaključcima njegovih studija, najmanje jednom godišnje;

               (d)

               utvrđuje najprimjerenije strateške odnose suradnje s drugim subjektima nadležnim u području migracija i azila te potvrđuje, kad je to potrebno, upravne dogovore za takvu suradnju, kako je navedeno u članku 10.;

               (e)

               savjetuje nacionalne kontaktne točke kako poboljšati njihov rad te im pomaže u poduzimanju potrebnih mjera, kada bi utvrđeni trajni nedostaci u radu nacionalnih kontaktnih točaka mogli imati negativne posljedice na rad EMM-a.

         6.   Odbor za usmjeravanje donosi svoj poslovnik i sastaje se na poziv predsjedatelja najmanje dvaput godišnje.
   Članak 5.
   Nacionalne kontaktne točke
   1.   Svaka država članica određuje jedan subjekt koji djeluje kao njezina nacionalna kontaktna točka. S ciljem olakšavanja rada EMM-a i osiguranja postizanja njegovih ciljeva, države članice uzimaju u obzir, kad je to potrebno, potrebu za usklađivanjem između njihovog predstavnika u Odboru za usmjeravanje i svoje nacionalne kontaktne točke.
   2.   Nacionalna kontaktna točka sastavljena je od najmanje tri stručnjaka. Jedan od tih stručnjaka, koji postupa kao nacionalni koordinator, je službenik ili zaposlenik tako određenog subjekta. Ostali stručnjaci mogu biti iz bilo istog subjekta ili drugih nacionalnih i međunarodnih javnih ili privatnih organizacija sa sjedištem u državi članici.
   3.   Stručnjaci svake nacionalne kontaktne točke zajedno imaju stručno znanje u području azila i migracija, koje pokriva vidove kreiranja politike, prava, istraživanja i statistike.
   4.   Države članice obavješćuju Komisiju najkasnije tri mjeseca od stupanja na snagu ove Odluke o tome koji stručnjaci ulaze u sastav njihove nacionalne kontaktne točke, navodeći kako potonji ispunjavaju zahtjeve iz stavka 3.
   5.   Nacionalne kontaktne točke izvršavaju zadaće EMM-a na nacionalnoj razini, a posebno:

               (a)

               pripremaju nacionalna izvješća, uključujući izvješća iz članka 9.;

               (b)

               u sustav razmjene informacija iz članka 8. dostavljaju nacionalne informacije;

               (c)

               razvijaju sposobnost izdavanja ad hoc zahtjeva i žurno odgovaraju na takve zahtjeve drugih nacionalnih kontaktnih točaka;

               (d)

               uspostavljaju nacionalnu migracijsku mrežu sastavljenu od različitih organizacija i pojedinaca aktivnih u području migracija i azila te zastupaju određene zainteresirane strane. Od članova nacionalnih migracijskih mreža može se zatražiti da doprinose aktivnostima EMM-a, posebno u pogledu članaka 8. i 9.

         6.   Stručnjaci svake nacionalne kontaktne točke redovno se sastaju da rasprave svoj rad, uključujući, ako je potrebno, sastanke s članovima nacionalnih migracijskih mreža iz stavka 5. točke (d) te razmjenjuju informacije o tekućim i budućim aktivnostima.
   Članak 6.
   Koordinacija
   1.   Komisija koordinira rad EMM-a također u skladu s člankom 2. stavkom 2. te osigurava da taj rad odgovarajuće odražava političke prioritete Zajednice u području migracija i azila.
   2.   Komisiji pri organizaciji rada EMM-a pomaže pružatelj usluga odabran u postupku javne nabave. Taj pružatelj usluga ispunjava zahtjeve iz članka 5. stavka 3. te druge odgovarajuće zahtjeve koje odredi Komisija.
   3.   Pružatelj usluga pod nadzorom Komisije inter alia:

               (a)

               organizira redovno poslovanje EMM-a;

               (b)

               uspostavlja i upravlja sustavom razmjene informacija iz članka 8.;

               (c)

               usklađuje doprinose nacionalnih kontaktnih točaka;

               (d)

               priprema sastanke iz članka 7.;

               (e)

               priprema zbirke i sažetke izvješća i studija iz članka 9.

         4.   Nakon savjetovanja s nacionalnim kontaktnim točkama i nakon potvrđivanja Odbora za usmjeravanje, Komisija u okvirima glavnog cilja i zadaća iz članaka 1. i 2. donosi godišnji program aktivnosti EMM-a. Program sadrži ciljeve i tematske prioritete. Komisija nadzire provođenje godišnjeg programa akcija i redovno izvješćuje Odbor za usmjeravanje o njegovom izvršenju i razvoju EMM-a.
   5.   Prema savjetu Odbora za usmjeravanje iz članka 4. stavka 5. točke (e), Komisija poduzima potrebne mjere na temelju sporazuma o dodjeli bespovratnih sredstava iz stavka 6. ovog članka.
   6.   Komisija na temelju godišnjeg programa aktivnosti EMM-a određuje okvirne iznose koji su na raspolaganju za bespovratna sredstva i ugovore u okviru oduke o financiranju u skladu s člankom 75. Uredbe (EZ, Euratom) br. 1605/2002.
   7.   Komisija dodjeljuje bespovratna sredstva za poslovanje nacionalnim kontaktnim točkama koje ispunjavaju zahtjeve iz članka 5. stavaka 2. i 3. na temelju pojedinačnih zahtjeva za bespovratna sredstva koje podnesu nacionalne kontaktne točke. Najviši iznos sufinanciranja Zajednice iznosi 80 % ukupnih prihvatljivih troškova.
   8.   Bespovratna sredstva u skladu s člankom 113. stavkom 2. Uredbe (EZ, Euratom) br. 1605/2002 ne podliježu načelu postupnog snižavanja prilikom obnove.
   Članak 7.
   Sastanci
   1.   EMM se redovno sastaje najmanje pet puta godišnje.
   2.   Svaku nacionalnu kontaktnu točku na sastancima EMM-a zastupa najmanje jedan od njezinih stručnjaka. Sastancima prisustvuju najviše tri stručnjaka iz svake nacionalne kontaktne točke.
   3.   Sastanke EMM-a saziva i predsjedava im predstavnik Komisije.
   4.   Svrha periodičnih sastanaka EMM-a je:

               (a)

               omogućiti nacionalnim kontaktnim točkama razmjenu znanja i iskustava, posebno u pogledu rada EMM-a;

               (b)

               nadzirati napredak u radu EMM-a, a posebno u pripremi izvješća i studija iz članka 9.;

               (c)

               razmjena informacija i gledišta, posebno o strukturi, organizaciji, sadržaju i pristupu raspoloživim informacijama iz stavka 8.;

               (d)

               pružiti forum za raspravu o praktičnim i pravnim problemima s kojima se susreću države članice u području migracija i azila, posebno u vezi razmatranja ad hoc zahtjeva iz članka 5. stavka 5. točke (c);

               (e)

               savjetovanje s nacionalnim kontaktnim točkama u razvoju godišnjeg programa aktivnosti EMM-a iz članka 6. stavka 4.

         5.   Stručnjaci i tijela koji nisu članovi EMM-a mogu biti pozvani na njegove sastanke, ako je njihova prisutnost poželjna. Zajednički sastanci s drugim mrežama i organizacijama mogu se također organizirati.
   6.   Aktivnosti iz stavka 5., ako nisu planirane u godišnjem programu aktivnosti EMM-a, pravovremeno se dostavljaju nacionalnim kontaktnim točkama.
   Članak 8.
   Sustav razmjene informacija
   1.   U skladu s ovim člankom uspostavlja se sustav razmjene informacija putem interneta koji je dostupan preko posebne internetske stranice.
   2.   Sastav sustava razmjene informacija u pravilu je javan.
   Ne dovodeći u pitanje Uredbu (EZ) br. 1049/2001 Europskog parlamenta i Vijeća od 30. svibnja 2001. o javnom pristupu dokumentima Europskog parlamenta, Vijeća i Komisije (7), pristup povjerljivim informacijama je dopušten samo članovima EMM-a.
   3.   Sustav razmjene informacija sastavljen je od najmanje sljedećih elemenata:

               (a)

               pristupa zakonodavstvu Zajednice i nacionalnim zakonodavstvima, sudskoj praksi i razvoju politika u područjima migracija i azila;

               (b)

               funkcionalnosti za ad hoc zahtjeve, kako je navedeno u članku 5. stavku 5. točki (c);

               (c)

               glosara i tezaurusa na temu migracija i azila;

               (d)

               izravnog pristupa svim publikacijama EMM-a, uključujući izvješća i studije iz članka 9., kao i redovne biltene;

               (e)

               imenika istraživača i istraživačkih institucija u području migracija i azila.

         4.   Za potrebe pristupa podacima iz stavka 3. EMM može, ako je potrebno, dodati poveznicu na druge stranice na kojima se nalaze originalni podaci.
   5.   Posebna internetska stranica omogućava pristup usporedivim inicijativama u vezi javnih informacija u povezanim stvarima i stranicama koje sadrže informacije u vezi stanja u migracijama i azilu u državama članicama i trećim zemljama.
   Članak 9.
   Izvješća i studije
   1.   Svaka nacionalna kontaktna točka svake godine priprema izvješće o stanju migracija i azila u državi članici koje sadrži razvoj politike i statističke podatke.
   2.   Godišnji program aktivnosti uključuje pripremu drugih studija od strane nacionalne kontaktne točke, a u skladu sa zajedničkim specifikacijama, koje obuhvaćaju posebne migracije i pitanja povezana s azilom, potrebne za potporu za kreiranju politike.
   Članak 10.
   Suradnja s drugim subjektima
   1.   EMM surađuje sa subjektima u državama članicama ili u trećim zemljama, uključujući agencije EU-a i međunarodne organizacije nadležne u području migracija i azila.
   2.   Upravne dogovore o suradnji iz stavka 1., koji mogu prema potrebi uključivati sklapanje sporazuma od strane Komisije u ime Zajednice, potvrđuje Odbor za usmjeravanje.
   Članak 11.
   Proračunska sredstva
   Proračunska sredstva dodijeljena za mjere iz ove Odluke ulaze u godišnja odobrena sredstva općeg proračuna Europske unije. Raspoloživa godišnja odobrena sredstva odobrava proračunsko tijelo u granicama financijskog okvira.
   Članak 12.
   Provedba proračuna
   Komisija provodi financijsku potporu Zajednice u skladu s Uredbom (EZ, Euratom) br. 1605/2002.
   Članak 13.
   Preispitivanje
   Najkasnije tri godine od stupanja na snagu ove Odluke te nakon toga svake tri godine, Komisija podnosi Europskom parlamentu, Vijeću, Gospodarskom i socijalnom odboru i Odboru regija izvješće o razvoju EMM-a temeljeno na vanjskoj i nezavisnoj ocjeni. Izvješću se, prema potrebi, prilažu prijedlozi za izmjene.
   Članak 14.
   Objava i datum početka primjene
   Ova se Odluka primjenjuje od dana objave u Službenom listu Europske unije.
   Članak 15.
   Adresati
   Ova se Odluka upućuje državama članicama u skladu s Ugovorom o osnivanju Europske zajednice.

      Sastavljeno u Bruxellesu 14. svibnja 2008.

            Za Vijeće

            Predsjednik

         A. BAJUK

      (1)  Mišljenje od 10. travnja 2008., još nije objavljeno u Službenom listu.

      (2)  SL L 199, 31.7.2007., str. 23.

      (3)  SL L 83, 1.4.2005., str. 48.

      (4)  SL L 248, 16.9.2002., str. 1. Uredba kako je zadnje izmijenjena Uredbom (EZ) br. 1525/2007 (SL L 343, 27.12.2007., str. 9.).

      (5)  SL L 281, 23.11.1995., str. 31. Direktiva kako je izmijenjena Uredbom (EZ) br. 1882/2003 (SL L 284, 31.10.2003., str. 1.).

      (6)  SL L 8, 12.1.2001., str. 1.

      (7)  SL L 145, 31.5.2001., str. 43.


title: Odluka Vijeća (EU, Euratom) 2016/640 od 21. travnja 2016. o imenovanju pet članova Revizorskog suda

text:
               23.4.2016

               HR

               Službeni list Europske unije

               L 108/32

         ODLUKA VIJEĆA (EU, Euratom) 2016/640
   od 21. travnja 2016.
   o imenovanju pet članova Revizorskog suda
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 286. stavak 2.,
   uzimajući u obzir Ugovor o osnivanju Europske zajednice za atomsku energiju, a posebno njegov članak 106.a,
   uzimajući u obzir prijedloge Češke Republike, Republike Latvije, Republike Poljske, Republike Slovenije i Slovačke Republike,
   uzimajući u obzir mišljenja Europskog parlamenta (1),
   budući da:

               (1)

               Mandati g. Jana KINŠTA, g. Igorsa LUDBORŽSA, g. Augustyna KUBIKA, g. Milana Martina CVIKLA i g. Ladislava BALKA istječu 6. svibnja 2016.

               (2)

               Stoga bi trebalo izvršiti nova imenovanja,

         DONIJELO JE OVU ODLUKU:
   Članak 1.
   Članovima Revizorskog suda za razdoblje od 7. svibnja 2016. do 6. svibnja 2022. imenuju se sljedeće osobe:

               —

               g. Jan GREGOR,

               —

               g. Mihails KOZLOVS,

               —

               g. Janusz WOJCIECHOWSKI,

               —

               g. Samo JEREB,

               —

               g. Ladislav BALKO.

         Članak 2.
   Ova Odluka stupa na snagu na dan donošenja.

      Sastavljeno u Luxembourgu 21. travnja 2016.

            Za Vijeće

            Predsjednik

         G.A. VAN DER STEUR

      (1)  Mišljenja od 13. travnja 2016. (još nisu objavljena u Službenom listu).


title: Odluka Izvršnog odbora od 7. listopada 1997. o doprinosima Islanda i Norveške troškovima postavljanja i funkcioniranja C.SIS-a (SCH/Com-ex (97) 18)

text:
               19/Sv. 003

               HR

               Službeni list Europske unije

               22

         41997D0018

               L 239/441

               SLUŽBENI LIST EUROPSKE UNIJE

               07.10.1997.

      ODLUKA IZVRŠNOG ODBORA

   od 7. listopada 1997.
   o doprinosima Islanda i Norveške troškovima postavljanja i funkcioniranja C.SIS-a
   (SCH/Com-ex (97) 18)
   IZVRŠNI ODBOR,
   uzimajući u obzir članak 132. Konvencije o provedbi Schengenskog sporazuma,
   uzimajući u obzir članke 92. i 119. gore navedene Konvencije,
   uzimajući u obzir članke 2. i 3. Sporazuma o suradnji među ugovornim strankama Schengenskog sporazuma i Schengenske konvencije te Republike Islanda i Kraljevine Norveške,
   ODLUČIO JE:

               1.

               Doprinosi Islanda i Norveške, u daljnjem tekstu „države Sporazuma o suradnji”, troškovima postavljanja i funkcioniranja C.SIS-a:
               Doprinosi država Sporazuma o suradnji odgovaraju njihovom udjelu u ukupnom bruto domaćem proizvodu ugovornih stranaka i država Sporazuma o suradnji.
               Doprinosi ugovornih stranaka izračunavaju se u skladu s člankom 119. stavkom 1. Schengenske konvencije.

               2.

               Način izračunavanja:

                           —

                           Doprinosi Islanda i Norveške izračunavaju se usporedbom bruto domaćih proizvoda svih ugovornih stranaka i država Sporazuma o suradnji.

                           —

                           Doprinosi ugovornih stranaka koje su države članice EU-a izračunavaju se na temelju osnovice za procjenu poreza na dodanu vrijednost u skladu s drugom rečenicom članka 119. stavka 1. Schengenske konvencije, nakon odbitka doprinosa Islanda i Norveške.

               3.

               Rok za plaćanje doprinosa nordijskih država je 1. siječnja 1997.

      Beč, 7. listopada 1997.

            Predsjednik

         K. SCHLÖGL


title: Odluka Vijeća (EU) 2017/1762 od 25. rujna 2017. o imenovanju dvaju članova Odbora regija, koje je predložila Rumunjska

text:
               28.9.2017

               HR

               Službeni list Europske unije

               L 250/56

         ODLUKA VIJEĆA (EU) 2017/1762
   od 25. rujna 2017.
   o imenovanju dvaju članova Odbora regija, koje je predložila Rumunjska
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 305.,
   uzimajući u obzir prijedlog rumunjske vlade,
   budući da:

               (1)

               Vijeće je 26. siječnja 2015., 5. veljače 2015. i 23. lipnja 2015. donijelo odluke (EU) 2015/116 (1), (EU) 2015/190 (2) i (EU) 2015/994 (3) o imenovanju članova i zamjenikâ članova Odbora regija za razdoblje od 26. siječnja 2015. do 25. siječnja 2020.

               (2)

               Dva mjesta članova Odbora regija postala su slobodna istekom mandata g. Vasila Silviana CIUPERCĂE i g. Adriana ȚUȚUIANUA,

         DONIJELO JE OVU ODLUKU:
   Članak 1.
   Sljedeće osobe imenuju se članovima Odbora regija do kraja tekućeg mandata koji istječe 25. siječnja 2020.:

               —

               g. Marius Horia ȚUȚUIANU, President of Constanța County Council,

               —

               g. Bogdan Andrei TOADER, President of Prahova county council.

         Članak 2.
   Ova Odluka stupa na snagu na dan donošenja.

      Sastavljeno u Bruxellesu 25. rujna 2017.

            Za Vijeće

            Predsjednik

         M. MAASIKAS

      (1)  Odluka Vijeća (EU) 2015/116 od 26. siječnja 2015. o imenovanju članova Odbora regija i njihovih zamjenika za razdoblje od 26. siječnja 2015. do 25. siječnja 2020. (SL L 20, 27.1.2015., str. 42.).

      (2)  Odluka Vijeća (EU) 2015/190 od 5. veljače 2015. o imenovanju članova Odbora regija i njihovih zamjenika za razdoblje od 26. siječnja 2015. do 25. siječnja 2020. (SL L 31, 7.2.2015., str. 25.).

      (3)  Odluka Vijeća (EU) 2015/994 od 23. lipnja 2015. o imenovanju članova Odbora regija i zamjenika članova za razdoblje od 26. siječnja 2015. do 25. siječnja 2020. (SL L 159, 25.6.2015., str. 70.).